**Tlačová informácia**

**zo zasadnutia Rady pre vysielanie a retransmisiu, ktoré sa konalo dňa 21. 6. 2017 v sídle Rady pre vysielanie a retransmisiu**

Na dnešnom zasadnutí Rada pre vysielanie a retransmisiu

* **uložila sankciu – 1 500 eur** vysielateľovi RADIO ONE, s.r.o. (programová služba RÁDIO ONE) za porušenie § 20 ods. 4 ZVR (ochrana maloletých), ku ktorému došlo tým, že dňa
19. 1. 2017 o cca 19:07 hod odvysielal pieseň s názvom Chill Bill, ktorá naplnila kritéria nevhodnosti pre vekovú skupinu maloletých do 18 rokov a mala byť zaradená do vysielania po 22:00 hod a od 22:00 hod vysielal obsah nevhodný a neprístupný pre vekovú skupinu maloletých do 18 rokov bez odvysielania oznamu o jeho nevhodnosti;
* **uložila sankciu – upozornenie na porušenie zákona** vysielateľovi CORPORATE LEGAL,
s. r. o. (programová služba Rádio Vlna) za porušenie § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) v súvislosti s vysielaním sponzorských odkazov k programom *Dopravný servis* a *Počasie* dňa 12. 10. 2016;
* **začala správne konanie** voči vysielateľovi C.E.N. s.r.o. (programová služba TA3) vo veci možného porušenia § 16 ods. 3 písm. b) ZVR (objektívnosť a nestrannosť spravodajských
a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním programu *Téma dňa* dňa 9. 5. 2017;
* **uznala za neopodstatnené** 11 sťažností resp. ich časti.

Všetky uznesenia prijaté dňa 21. 6. 2017 budú zverejnené v zápisnici zo zasadnutia na webovej stránke Rady.

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

mobil: +421 918 696 286

tel.: +421 2 20 90 65 03

mail: lucia.jelcova@rvr.sk